section_heading: Skladanje i znanost
paragraph_text: 1937. je premješten u Novu Gradišku, crkveni zborovođa i orguljaš. Od 1940. u Petrinji, gdje je bio crkveni zborovođa i orguljaš u crkvi sv. Lovre. Glazbu je predavao na Učiteljskoj školi. Vodio je pjevačko društvo hrvatske mladeži Junak. Skladao je pastoral za gudački kvartet, elegiju i fugu u e-molu i brojne crkvene pjesme, od kojih se ističu Svi kliknimo Kristu, Bezgrešnoj, Tužnoj majci, Ronite suze, Svetome križu, Nadošao je svibanj, zatim Nadgrobnica (stihovi Vinko Dorčić). Za mješoviti zbor i orgulje napisao je Petrinjske božićne pjesme. Poznata skladba za tamburaški orkestar Škripi đeram bila je zagubljena do 1998. godine. Pronašao ju je i identificirao Adalbert Marković, a dirigent Dražen Varga kaligrafirao.